આ સંદર્ભે જૈનમ શાહ કહે છે કે, “હું હાલમાં ફ્રેન્ચ ભાષા શીખી રહ્યો છું. મને પહેલેથી જ ભણવાનો અને ભણાવવાનો શોખ છે. બીએસ.સી કર્યાં પછી મેં વિદેશી ભાષા શીખવાનું નક્કી કર્યું. જેમાં મેં ફ્રેન્ચ ભાષા પર પસંદગી ઉતારી. હું છેલ્લા ત્રણ મહિનાથી વિદેશી ભાષા શીખું છું. હું જ્યારે પરફેક્ટ શીખી જઇશ ત્યારે ક્લાસ શરૂ કરીશ. સાથે એવાં બાળકો, યુવાનો જે પૈસા ખર્ચી વિદેશી ભાષા નથી શીખી શકતા તેમના માટે ખાસ ફ્રી ક્લાસ શરૂ કરીશ. જેથી મારો શોખ પણ પૂરો થાય.” જ્યારે વૈભવી જોષી કહે છે કે, “મને અંગ્રેજી તો ઘણું સારું આવડે છે પરંતુ હવે માત્ર અંગ્રેજી આવડે તેટલું પૂરતું નથી. કંઇક નવું શીખતાં રહેવું જોઇએ. માટે હું સ્પેનિશ ભાષા શીખી રહી છું. જોકે હું તો માત્ર શોખ માટે જ શીખી રહી છું પરંતુ આજના યુવાનોએ માત્ર એક ભાષા પૂરતું સીમિત ન રહેતાં અલગઅલગ ભાષા શીખવી જોઇએ.”